钦定古今图书集成/明伦汇编/闺媛典/第153卷 > 康良惠妻李氏
## 钦定古今图书集成/明伦汇编/闺媛典/第153卷 > 康良惠妻李氏

按《无极县志》：李氏，庠生康良惠妻。嘉靖元年，惠赴试
疾归，临死谓李曰：“吾无兄弟，汝虽有孕，未知男女，吾
门其殆乎！”李泣曰：“夫子宗祀为重，生男则已，生女当
求族子为后。”言毕，俱感痛。惠亡，李日夜祝天，愿生男，
延康嗣。既而果生子，名一厚，充太学生，任山东郯城
知县，守节三十五年，寿六十五卒。